GNMA-0001V เร็กแน็นท์

* ด้านหน้า
* ด้านหลัง
* MA ฟอร์ม

**GNMA-0001V เร็กแน็นท์** (อังกฤษ: Regnant, ญี่ปุ่น: レグナント, โรมาจิ: Regunanto) เป็นโมบิลอาร์เมอร์ที่พัฒนาต่อจาก GNMA-Y0001 เอ็มพรัส ปรากฎในซีซั่นที่ 2 ของโมบิลสูทกันดั้มดับเบิ้ลโอ ขับโดยหลุยส์ ฮาเลวี่

## เทคโนโลยีและความสามารถในการต่อสู้

โมบิลอาร์เมอร์ขนาดใหญ่ที่สามารถเปลี่ยนร่างเป็นโหมดโมบิลสูทได้ "เร็กแน็นท์" มันถูกสร้างขึ้นโดยกลุ่มของอินโนเวดที่เรียกตนเองว่าอินโนเวเตอร์ จุดเริ่มต้นในการพัฒนาโมบิลอาร์เมอร์ขนาดใหญ่ที่ติดตั้ง GN Drive Taus หลายเตาของกลุ่มอินโนเวเตอร์สนั้นเริ่มต้นด้วยรุ่นต้นแบบ GNMA-Y0001 เอ็มพรัสเพื่อรวบรวมข้อมูลการต่อสู้นำมาต่อยอดพัฒนาต่อเป็นเร็กแน็นท์ในขั้นสุดท้าย ผู้นำของอินโนเวเตอร์ส รีวองส์ อัลมาร์คได้มอบตำแหน่งนักบินของโมบิลอาร์เมอร์นี้ให้กับพันจ่าหลุยส์ ฮาเลวี่แห่งหน่วยรักษาความสงบเอ-ลอว์ส ซึ่งเป็นผู้สนับสนุนทางการเงินรายใหญ่ของทั้งอินโนเวเตอร์สและเอ-ลอว์สและยังเป็นคนที่รีวองส์วางเป้าหมายให้เธอเป็นอินโนเวเตอร์คนแรกในหมู่มนุษย์ ร่างโมบิลอาร์เมอร์ของเร็กแน็นท์เหมาะสำหรับการเดินทางระยะไกลและการต่อสู้ความเร็วสูง ในขณะที่ร่างโมบิลสูทนั้นเหมาะสำหรับการต่อสู้ในระยะประชิดและการต่อต้านโมบิลสูท โดยหลักแล้วเร็กแน็นท์จะเข้าสู่การต่อสู้ทางอากาศและในอวกาศ แต่ยังสามารถต่อสู้ภาคพื้นดินโดยใช้โหมดโมบิลสูท ถึงแม้จะมีข้อจำกัดด้านการออกแบบ แต่ก็ยังมีความเป็นไปได้ที่เร็กแน็นท์จะเดินโดยใช้ขาทั้งสองข้างในโหมดโมบิลสูทภายใต้แรงโน้มถ่วง แม้จะมีรูปลักษณ์ที่ดูหนักหน่วง

เร็กแน็นท์มีส่วนหัวที่มีขนาดใหญ่ซึ่งประกอบด้วยรูชิ้นวงรีทรงกระโจมที่ซ่อนศีรษะที่แท้จริงของโมบิลอาร์เมอร์ไว้อยู่ กระโจมนี้ยังมีร่องด้านหน้าที่มีกล้องหลักของเร็กแน็นท์ ส่วนหัวที่แท้จริงของเร็กแน็นท์มีใบหน้าที่คล้ายกันดั้มซ่อนอยู่ สิ่งนี้เป็นผลมาจากการใช้ข้อมูลการออกแบบของกันดั้มภายในระบบประมวลผลแบบควอนตัม "เวด้า" ในขั้นตอนการพัฒนาโมบิลอาร์เมอร์ นอกจากนี้ ส่วนหัวแบบกันดั้มของ เร็กแน็นท์ได้ติดตั้งชุดเซ็นเซอร์ที่ส่วนหัวแบบเดียวกับเอ็มพรัส ใต้ส่วนหัวแบบกันดั้มคือส่วนห้องนักบินของเร็กแน็นท์ซึ่งมีการออกแบบเดียวกับที่ใช้ใน GNZ ซีรีส์ของอินโนเวเตอร์

ในแง่ของความสามารถในการต่อสู้ เร็กแน็นท์ได้สืบทอดพลังโจมตีและพลังป้องกันในระดับสูงของเอ็มพรัส ตลอดจนความคล่องตัวของโมบิลอาร์เมอร์และสามารถต่อสู้กับศัตรูหลายตัวได้ในเวลาเดียวกันด้วยอาวุธอันทรงพลัง เช่น GN บีมแคนน่อนที่สามาราถยิงลำแสงแบบเปลี่ยนทิศทางได้, GNแฟงค์รูปแบบกรงเล็บที่สามารถควบคุมจากระยะไกลและโจมตีได้จากทุกระยะ สุดท้ายคือแส้ไฟฟ้า "เอ็กเนอร์วิป" ที่สามารถช็อตไฟฟ้าความแรงสูงใส่โใบิลสูทและสร้างความเสียหายต่อนักบินโดยตรง อาวุธทั้งหมดนี้สามารถใช้ได้ทั้งเวลาอยู่ในโหมดโมบิลอาร์เมอร์และโมบิลสูท ขนาดที่ใหญ่โตของเร็กแน็นท์ยังช่วยให้ได้เปรียบเมื่อต่อสู้กับกันดั้มทางกายภาพ สำหรับการป้องกัน เร็กแน็นท์สามารถสร้างบาเรีย GN ฟิลด์ที่ทรงพลังเพื่อป้องกันการโจมตีจากทุกทิศทาง กลุ่มอินโนเวเตอร์ได้วางแผนที่จะผลิตเร็กแน็นท์เป็นจำนวนมากคือ GNMA-0001V2 เร็กแน็นท์ 2 แต่พวกเขาได้พ่ายแพ้ก่อนที่มันจะเปิดตัวและซากปรักหักพังของเร็กแน็นท์ได้รับเก็บกู้และศึกษาโดยสหพันธ์โลกซึ่งนำไปสู่การสร้างโมบิลอาร์เมอร์สำหรับอินโนเวเตอร์สายพันธุ์บริสุทธิ์อย่าง GNMA-Y0002V กาเดลาซ่า

## อาวุธที่ติดตั้ง

* **บีมแคนน่อน** - ปืนใหญ่ลำแสงขนาดใหญ่ที่ซ่อนอยู่ในส่วนหน้าตรงกลางใน MA ฟอร์มและอยู่ใต้ห้องนักบินติด MS ฟอร์ม GN บีมแคนน่อนไม่เพียงแต่มีพลังการยิงสูงสุดในบรรดาอาวุธของเร็กแน็นท์ เท่านั้น แต่ลำแสงที่ยิงของมันยังสามารถ "เลี้ยวได้" ในระดับหนึ่ง ทำให้ยากต่อการหลบเลี่ยง

* **เอ็กเนอร์วิป** - แส้แม่เหล็กไฟฟ้าแบบพิเศษ ถูกเก็บไว้ที่กลางมือจองเร็กแน็นท์ เมื่อใช้งานจะปล่อยแคปซูลแบบมีสายออกไปด้วยความเร็ว แคปซูลนี้สามารถเจาะทะลุ GN ฟิลด์ได้และปล่อยสายไฟอีกสี่เส้นเพื่อจับศัตรู จากนั้นพลังงานไฟฟ้าจะถูกส่งผ่านแส้ไปยังเครื่องจักรของศัตรูและนักบินโดยตรง

* **GN แฟงค์** - GN แฟงค์เป็นชุดอาวุธระยะไกลแบบไร้สาย ด้วยความสามารถในการโจมตีจากหลายทิศทางและการเคลื่อนที่ด้วยความเร็วสูง จึงทำให้สามารถสู้กับศัตรูได้หลายคนพร้อมกันและเป็นไปไม่ได้ที่นักบินธรรมดาจะป้องกันหรือหลบหลีกจากแฟงค์ GN แฟงค์มีใบมีดที่แหลมคมตามชื่อของมัน แฟงค์แต่ละรุ่นสามารถยิงบีมเพื่อเพิ่มความสามารถในการโจมตี เร็กแน็นท์มี GN แฟงค์ทั้งหมด 10 ตัวเป็นนิ้วมือทั้งสิบนิ้ว

* **GN วัลแคน** - ปืนบีมขนาดเล็กหนึ่งคู่ในแต่ละช่องที่ต้นขาใน MS ฟอร์ม ใน MA ฟอร์มช่องจะอยู่ที่ขอบของส่วนด้านข้างทั้งสองข้างที่ประกบกับส่วนหน้าตรงกลางซึ่งซ่อน GN บีมแคนน่อน

* **GN ไมโครมิสไซล์** - เป็นรุ่นย่อส่วนของ GN มิสไซล์ ถูกเก็บไว้ในปลายแขนของเร็กแน็นท์ ด้วยขนาดที่เล็กกว่าทำให้สามารถบรรทุกขีปนาวุธเหล่านี้ได้มากขึ้น เมื่อไมโครมิสไซล์ถึงตัวเป้าหมาย จะปล่อยอนุภาค GN ที่มีความเข้มข้นสูงและทำลายศัตรูจากภายใน เมื่อใช้ GN Micro Missiles จะถูกปล่อยทีละช่องจากช่องสองช่องที่ด้านนอกของปลายแขนแต่ละข้าง

## ระบบที่ติดตั้ง

* **การสนับสนุนจากเวด้า** -

* **GN ฟิลด์** -

## แกลเลอรี่

### ออฟฟิเชี่ยลเว็บไซต์

ด้านหน้าด้านหลังMA ฟอร์มGN แฟงค์, เอ็กเนอร์วิป

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ)